section_heading: Povijest
paragraph_text: mini|lijevo|<center>Procesija kola u Katmanduu koncem 19. st. Na prostoru Katmandua postoje jedna od najstarijih arheoloških nalazišta na području Himalaje čija starost se procjenjuje između 2. stoljeća pr. Kr. i 1. stoljeća nakon Krista. Tijekom vladavine dinastije Lichhavi (4-10. st.) su na prostoru Katmandua postojala naselja Yambu i Yangal. Tradicionalno se smatra da je grad Katmandu osnovao kralj Gunakama Deva oko 900. godine. Novi grad je uključio naselja Yambu i Yangal. Podignuti su budistički hramovi koji postoje do danas. Tijekom vladavine dinastije Malla (1200. – 1768.) Katmandu se profilira kao budistički kulturni centar i grade se brojni hramovi i pagode. Razvija se i trgovina. U 16. stoljeću se gradi kraljevska palača, te grad postaje jedno od kraljevskih središta.